ויאמר לה מלאך ה' הנך הרה וגו' - אמר רבי יצחק: שלושה הן שנקראו בשמם לפני הקדוש ברוך הוא, עד שלא נוצרו, ואלו הן: יצחק, ושלמה, ויאשיהו. ביצחק, כתיב (בראשית יז): אבל שרה אשתך יולדת לך בן וגו'. בשלמה, מה הוא אומר (דה"א כב): הנה בן נולד לך, הוא יהיה איש מנוחה, והניחותי לו מכל אויביו, שלמה יהיה שמו.ביאשיהו, כתיב (מ"א יג): ויקרא אל המזבח בדבר ה', ויאמר מזבח מזבח, כה אמר ה', הנה בן נולד לבית דוד, יאשיהו שמו. וי"א אף ישמעאל באומות, הנך הרה וילדת בן, וקראת את שמו ישמעאל: